Giuseppi Turnaturi

Giuseppi Turnaturi (Baarìa, Palermu, 27 di maiu 1956) è un cèlibbri riggista sicilianu, auturi di pillìculi quarchi vota assai poètichi e chi àppinu successu in Italia e all'èstiru.

La sò vita
Già picciottu, Turnaturi si dimostra attrattu dâ ricitazioni e dâ riggìa. A suli sìdici anni rinesci a mèttiri n scena a tiatru òpiri di mastri comu Luiggi Pirandellu e Eduardu De Filippu. Doppu l'inizziu ô tiatru, s'abbicina pòi ô munnu dû cìnima, passannu puru pi quarchi spirienza documentarìstica e televisiva.

L'esordiu è cu lu documentariu Le minoranze etniche in Sicilia, vincituri d'un premiu ô Festival di Salernu, e rializza, poi, pi la RAI Diario di Guttuso. Travagghia p'un periudu ancora pi la RAI, pi la quali si occupa di programmi comu Ritratto di un rapinatore - Incontro con Francesco Rosi o Scrittori siciliani e cinema: Verga, Pirandello, Brancati e Sciascia. 

Ntô 1984 cullàbbura cu Giuseppi Ferrara pi Cento giorni a Palermo, pi lu quali è prudutturi, oltri chi co-sciniggiaturi e riggista dâ secunna unità. Dû anni doppu dibbutta "ufficialmenti" cu Il camorrista, didicatu ô munnu dâ malavita napulitana. Lu film ricevi na bona crìtica e Tornatori vinci lu Nastro d'Argento comu megghiu riggista esordienti. 

Lu ncontru cu Francu Cristaldi porta â gènisi di chiddu chi è cunsidiratu lu capulavuru di Turnaturi, Nuovo cinema Paradiso, pillìcula chi havi successu nta tuttu lu munnu e chi duna la fama nternazzionali ô riggista, chi resta comunqui chiutostu risirvatu. Doppu na pocu di tagghi, lu film vinci nu premiu ô Festival di Cannes e lu premiu Oscar comu megghiu film forasteru.

Li pillìculi
Riggista & Sciniggiaturi
Il camorrista (1986) 
Nuovo cinema Paradiso  (1987) 
Stanno tutti bene  (1990) 
La domenica specialmente  (1991) 
Una pura formalità  (1994) 
L'uomo delle stelle  (1995) 
La leggenda del pianista sull'oceano  (1998) 
Malèna (2000)
La sconosciuta (2006)
Baarìa (2009)

Sciniggiaturi
Cento giorni a Palermo, regia di Giuseppe Ferrara (1984) - accriditatu comu Peppuccio Tornatore

Liami di fora
Scheda dell'Internet Movie Database

Turnaturi, Giuseppi
Turnaturi, Giuseppi
Turnaturi, Giuseppi